07.07.2021

**Владимир Уйба пырӧдчис «Экономика да сьӧм овмӧс» нырвизь серти Россия Федерациялӧн Каналан Сӧветса комиссиялӧн заседаниеӧ**

Заседаниеыс вӧлі талун, сора тӧлысь 7 лунӧ, Челябинск обласьтса Губернатор Алексей Текслерлӧн веськӧдлӧм улын видеосвязь пыр. Сёрнитӧма Россия Федерацияса субъектъяслӧн да муниципальнӧй юкӧнъяслӧн сьӧмкудъяслысь асшӧрлун да дыр кадся сьӧма зумыдлун кыпӧдӧм йылысь, а сідзжӧ «Уджлӧн бӧртаслун» национальнӧй проект збыльмӧдӧм йылысь.

2020 волӧн бӧртасъяс серти, Коми Республикалӧн ӧтувъя сьӧмкудйыс тырӧма 12,2 млрд. шайт вылӧ этшаджык колана серти.

Таво сьӧмкудйӧ ас чӧжӧс воӧм серти серпасыс бурмӧ. Но республикаса сьӧмкудйыс и 2021 воӧ оз ло тырвыйӧ, сы вӧсна мый Россия Федерацияса регионъяслӧн сьӧмкудъяс костын миян сьӧмкуд пырӧ на лыдӧ, кодъяслӧн артмис медуна мытшӧд пандемия вӧсна.

Россия Федерациялӧн Каналан Сӧветса комиссиялӧн заседание дырйи Владимир Уйба сетіс ӧткымын вӧзйӧм.

Сійӧ вӧзйис ӧддзӧдны федеральнӧй сьӧмкудйысь содтӧд дотацияяс вичмӧдӧмсӧ, медым вештыны тырмытӧм вот чӧжӧс да не содтыны канму водзын уджйӧз.

Россия Федерацияса сьӧмкудйысь инфраструктурнӧй сьӧмкуд кредитъяс сетӧмыс кутас отсавны содтыны республикалысь инвестиционнӧй кысканлунсӧ, транспортӧн ветлыны позянлунсӧ, сӧвмӧдны коммунальнӧй, социально-инженернӧй да туристическӧй инфраструктура. Республикаӧн вӧзйӧм проектъяслӧн ӧтувъя доныс – 10,7 млрд. шайт.

Владимир Уйба вӧзйис уджавтӧм йӧз вӧсна медицинскӧя быть страхуйтӧм серти страхӧвӧй взносъяс мынтан уджмогсӧ пыртны Россия Федерациялӧн уджмогъяс лыдӧ. Тайӧ сетас позянлун регионса сьӧмкудйысь прӧстмӧм сьӧмсӧ (4,7 млрд. шайт) веськӧдны йӧзлысь дзоньвидзалун видзан юкӧнын верктуя нырвизьясын мытшӧдъяс разьӧм вылӧ.

Регионъясын овны судзсяна сьӧм выль арталанног вылӧ вуджӧм вӧсна сідзжӧ эм вӧзйӧм могмӧдны пенсия дорӧ социальнӧй доплатаясӧн федеральнӧй сьӧмкудйысь сьӧмкудкостса трансферт тшӧт весьтӧ, мый сетӧны Россия Федерацияса Пенсия фондлӧн сьӧмкудйӧ. Регионса сьӧмкудйысь прӧстмӧм сьӧмсӧ позьӧ веськӧдны социальнӧй политикаын верктуя мытшӧдъяс разьӧм вылӧ.

Сідзжӧ колӧ вичмӧдны федеральнӧй сьӧмкудйысь сьӧм регионъясын вынсьӧдӧм тшупӧдын национальнӧй проектъяс вылӧ, та лыдын и проектно-сметнӧй документация лӧсьӧдӧм вылӧ, збыль рӧскод тырвыйӧ могмӧдӧм могысь.

Коми Республикаса Юралысь Владимир Уйба вӧзйис видлавны овтӧм муниципальнӧй оланін фонд видзӧм вылӧ федеральнӧй сьӧмкудйысь содтӧд сьӧм вичмӧдӧм йылысь юалӧм, сы вӧсна мый тайӧ колӧ странаса войвыв мутасъяслы да Коми Республикалы, торйӧн нин Воркуталы.

07.07.2021

Владимир Уйба принял участие в заседании комиссии Госсовета РФ по направлению «Экономика и финансы»

Заседание состоялось сегодня, 7 июля, по видеосвязи под председательством Губернатора Челябинской области Алексея Текслера. Обсуждены вопросы повышения долгосрочной финансовой устойчивости и самостоятельности бюджетов субъектов Российской Федерации и бюджетов муниципальных образований, а также реализации национального проекта «Производительность труда».

По итогам 2020 года консолидированный бюджет Республики Коми исполнен с дефицитом в размере 12,2 млрд рублей.

В этом году ситуация с поступлением собственных доходов в бюджет республики постепенно начинает выправляться. Вместе с тем исполнение бюджета республики, как одного из наиболее пострадавших из-за пандемии среди региональных бюджетов Российской Федерации, ожидается с дефицитом и в 2021 году.

На заседании комиссии Госсовета Российской Федерации Владимир Уйба озвучил ряд предложений.

Глава Республики Коми предложил ускорить выделение дополнительных дотаций из федерального бюджета, чтобы компенсировать недополученные налоговые доходы и не наращивать государственный долг.

Предоставление инфраструктурных бюджетных кредитов из бюджета Российской Федерации будет способствовать повышению уровня инвестиционной привлекательности республики, транспортной доступности, развитию коммунальной, социально-инженерной и туристической инфраструктуры. Общий объём заявленных республикой проектов составляет 10,7 млрд рублей.

Владимир Уйба предложил полномочие по уплате страховых взносов на обязательное медицинское страхование неработающего населения отнести к полномочиям Российской Федерации. Это позволит направить высвободившиеся средства регионального бюджета (4,7 млрд рублей) на решение приоритетных направлений в области здравоохранения.

В связи с переходом на новый механизм расчёта прожиточного минимума в регионах также предлагается рассмотреть возможность финансового обеспечения социальных доплат к пенсии за счёт межбюджетных трансфертов из федерального бюджета, передаваемых бюджету Пенсионного фонда Российской Федерации. Высвобожденные средства регионального бюджета можно будет направить на решение приоритетных вопросов в области социальной политики.

Также необходимо обеспечить софинансирование из федерального бюджета в полном объёме фактических расходов на национальные проекты на утверждённом для регионов уровне, в т.ч. и на разработку проектно-сметной документации.

Глава Республики Коми Владимир Уйба предложил рассмотреть вопрос о выделении дополнительного финансирования из федерального бюджета на решение проблемы содержания пустующего муниципального жилищного фонда, актуальной для северных территорий страны в целом и для Республики Коми в частности, особенно для Воркуты.